Oznámenie Komisie Európskemu parlamentu podľa článku 251 odsek 2 druhý pododsek Zmluvy o ES o spoločnú pozíciu Rady s cieľom prijať nariadenie Európskeho Parlamentu a Rady, ktorým sa zriaďuje Európsky inštitút pre rodovú rovnosť /* KOM/2006/0501 v konečnom znení - COD 2005/0017 */





[pic] | KOMISIA EURÓPSKYCH SPOLOČENSTIEV | Brusel, 21.9.2006 KOM(2006) 501 v konečnom znení 2005/0017 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnú pozíciu Rady s cieľom prijať nariadenie Európskeho parlamentu a Rady, ktorým sa zriaďuje Európsky inštitút pre rodovú rovnosť 2005/0017 (COD) OZNÁMENIE KOMISIE EURÓPSKEMU PARLAMENTUpodľa článku 251 odsek 2 druhý pododsek Zmluvy o ESo spoločnú pozíciu Rady s cieľom prijať nariadenie Európskeho parlamentu a Rady, ktorým sa zriaďuje Európsky inštitút pre rodovú rovnosť (Text s významom pre EHP) 1. CHRONOLÓGIA Dátum predloženia návrhu Európskemu parlamentu a Rade: KOM(2005) 81, konečné znenie - 2005/0017 (COD): | 8.3.2005 | Dátum prijatia stanoviska Európskeho hospodárskeho a sociálneho výboru: | 27.9.2005 | Dátum prijatia stanoviska Európskeho parlamentu v prvom čítaní: | 14.3.2006 | Dátum predloženia zmeneného a doplneného návrhu Európskemu parlamentu a Rade: | 8.5.2006 | Dátum politickej dohody o spoločnej pozícii v Rade: | 1.6.2006 | Dátum oficiálneho prijatia spoločnej pozície Rady: | 21.9.2006 | 2. CIEĽ NÁVRHU KOMISIE Úlohou navrhovaného inštitútu je poskytnúť technickú podporu tak členským štátom, ako aj inštitúciám Spoločenstva, najmä Komisii, s cieľom rozvinúť a čo najlepšie zabezpečiť implementáciu politiky rodovej rovnosti Spoločenstva v Európskej únii. V tejto súvislosti zabezpečí zber a analýzu objektívnych, hodnoverných a porovnateľných údajov na úrovni Spoločenstva, rozvoj vhodných metodických nástrojov určených najmä na integráciu rodového hľadiska do politík Spoločenstva; uľahčí výmenu osvedčených postupov, dialóg medzi príslušnými zainteresovanými stranami, podporu znalostí a nakoniec prispeje k zviditeľneniu tejto politiky v očiach európskych občanov. Návrh je v súlade s oznámením z roku 2002 o rámci pre regulačné agentúry a s návrhom medziinštitucionálnej dohody týkajúcej sa týchto agentúr (návrh z februára 2005, momentálne v rozprave), najmä pokiaľ ide o tieto body: - užšia správna rada sa skladá zo 6 zástupcov Rady (a najviac z jedného zástupcu na členský štát) a zo 6 zástupcov Komisie, ako aj 3 členov zastupujúcich zamestnávateľov, zamestnancov a MVO na európskej úrovni bez hlasovacieho práva, - rovnaký počet zástupcov Rady a Komisie: úlohou inštitútu je poskytnúť technickú podporu inštitúciám Spoločenstva, najmä Komisii a členským štátom, a cieľom rovnomerného zastúpenia v správnej rade je primeraná rovnováha medzi uskutočňovaním cieľov Spoločenstva a zohľadnením vnútroštátnych záujmov, - ustanovenie poradného fóra, v ktorom budú zastúpení odborníci všetkých členských štátov (a takisto 3 členovia zastupujúci zamestnávateľov, zamestnancov a MVO na európskej úrovni), ktorých úlohou bude uľahčiť spoluprácu a výmenu informácií medzi inštitútom a príslušnými inštitúciami a orgánmi v členských štátoch, - ustanovenia týkajúce sa výberových konaní na funkciu riaditeľa a predĺženia jeho zmluvy. 3. KOMENTÁRE K SPOLOČNÉMU STANOVISKU 3.1. Všeobecné pripomienky Komisia sa domnieva, že spoločná pozícia Rady, prijatá jednomyseľne, je vo všeobecnosti v súlade s pôvodným návrhom Komisie, ako aj jej zmeneným a doplneným návrhom, s výnimkou dôležitého bodu, v súvislosti so zložením správnej rady inštitútu. Rada vylepšila pôvodný text, ktorý nemení podstatu návrhu Komisie. Takisto sa z veľkej časti pridržiavala zmeneného a doplneného návrhu Komisie a v spoločnej pozícii prebrala väčšinu zmien a doplnení navrhnutých Európskym parlamentom, ako ich Komisia prijala vo svojom zmenenom a doplnenom návrhu. Rada neprijala niektoré zmeny a doplnenia, ktoré odmietla aj Komisia, týkajúce sa horizontálnych otázok pre všetky agentúry Spoločenstva s cieľom zachovať uvedený koherentný prístup. Pokiaľ ide o otázku zloženia správnej rady, Európsky parlament uprednostňuje užšiu správnu radu, ako tú navrhovanú Komisiou, v zložení 13 členov (9 zástupcovia Rady, jeden zástupca Komisie a 3 zástupcovia sociálnych partnerov a MVO bez hlasovacieho práva). Komisia prijala tento návrh pod podmienkou, že vo výnimočných prípadoch, v ktorých nesie zodpovednosť Komisia, sa váha hlasu zástupcu Komisie posilní, aby sa zachovala rovnováha medzi obidvoma inštitúciami. Komisia do svojho zmeneného a doplneného návrhu zahrnula aj systém rotácie členov správnej rady, aby tak zabezpečila geografickú rovnováhu medzi členskými štátmi. Komisia vyjadruje poľutovanie nad tým, že Rada uprednostňuje rozšírenú správnu radu pozostávajúcu z 31 členov, vrátane jedného zástupcu za každý členský štát. Domnieva sa, že užšia rada by lepšie zabezpečila efektívnosť inštitútu, vzhľadom na jeho veľkosť, obmedzený rozpočet, ako aj technický charakter. Komisia svoje stanovisko nezmenila a v zápisnici Rady z 1. júna 2006 uviedla v tejto súvislosti vyhlásenie. Komisia vyjadruje poľutovanie nad tým, že Rada odmietla návrh, ktorého cieľom je určenie minimálnej úrovne zastúpenia podľa pohlavia (minimálne 40 % mužov, ako aj žien) v správnej rade, ako to žiadal Európsky parlament a ako je to uvedené v jeho zmenenom a doplnenom návrhu (pozri bod 3.2.2). 3.2. Zohľadnenie zmien a doplnení Európskeho parlamentu Európsky parlament prijal 50 zmien a doplnení, ktorých cieľom je: a) vylepšiť zrozumiteľnosť textu; b) posilniť/upresniť úlohy inštitútu, ako aj jeho pracovné metódy; c) zaoberať sa horizontálnymi otázkami; d) zaviesť upresnenia, ktoré, aj napriek svojej konštruktívnosti, sa nezahrnuli do nariadenia. Komisia prijala 40 zmien a doplnení, z toho 28 v celom rozsahu a 12 po menšej úprave. Odmietla 10, ktoré sa týkajú posledných dvoch kategórií (c a d). Rada nadviazala na Komisiu a prijala väčšinu zmien a doplnení, buď v celom rozsahu, alebo v znení zmien a doplnení Komisie, prípade vlastných (dokopy 35 zmien a doplnení). Rada odmietla 15 zmien a doplnení (ďalších 5 okrem 10 zmien a doplnení, ktoré neprijala Komisia). Medzi 5 odmietnutými zmenami a doplneniami sa nachádza zmena a doplnenie týkajúce sa zloženia správnej rady. Komisia s týmto odmietnutím nesúhlasí. 3.2.1. Zmeny a doplnenia EP prijaté v celom rozsahu, čiastočne alebo v zásade v zmenenom a doplnenom návrhu Komisie a v spoločnej pozícii Rady V spoločnej pozícii sa nachádza väčšina zmien a doplnení prijatých Komisiou, ktoré vylepšujú zrozumiteľnosť textu alebo posilňujú/upresňujú úlohy inštitútu, ako aj jeho pracovné metódy, ako také (2, 6, 9, 59/74, 18, 64/80, 65/81, 29, 35, 36, 38, 41, 42, 45, 53 a 55), alebo v upravenom znení Komisie (3-čiastočne, 4, 5, 7, 8, 10, 59/74, 13, 15-čiastočne, 60/76-čiastočne , 61rev/77-čiastočne, 17, 20, 24, 25, 28, 29, 62/78, 63/79, 40 a 48-čiastočne). 3.2.2. Zmeny a doplnenia EP prijaté v celom rozsahu, čiastočne alebo v zásade v zmenenom a doplnenom návrhu Komisie, ale nie v spoločnej pozícii Rady Ide o tieto zmeny a doplnenia: Zmena a doplnenie č. 66/82 (zloženie správnej rady): v tejto zmene a doplnení sa v článku 10 ods. 1 ustanovuje užšia správna rada zložená z 13 členov (9 zástupcov Rady vybraných na základe zoznamu navrhnutého Komisiou a po konzultácii s Európskym parlamentom, jediného zástupcu Komisie, ako aj 3 zástupcov sociálnych partnerov a MVO bez hlasovacieho práva) [1] . Toto stanovisko Európskeho parlamentu je v súlade s jeho uznesením z 1. decembra 2005 o návrhu medziinštitucionálnej dohody o rámci pre európske regulačné agentúry. Komisia prijala toto stanovisko Európskeho parlamentu pod podmienkou zachovania rovnováhy medzi dvomi inštitúciami v prípadoch, v ktorých nesie Komisia zodpovednosť (prijatie pracovného programu a rozpočtu). Na tento účel Komisia navrhla, aby sa v článku 10 ods. 7 (prijímanie rozhodnutí v správnej rade) doplnilo toto ustanovenie: „ V prípade rozhodnutí, odvolávajúcich sa na článok 10 ods. 5 písm. a) a d) sa váha hlasu zástupcu Komisie rovná váhe hlasu všetkých členov vymenovaných Radou dohromady “. Navrhuje, aby bol do zmeny a doplnenia začlenený tento bod odôvodnenia: „ S cieľom zabezpečiť efektívnosť inštitútu a vzhľadom na jeho veľkosť a technický charakter bude inštitút riadiť užšia správna rada zložená z 9 zástupcov Rady a jediného zástupcu Komisie, ako aj z 3 zástupcov zainteresovaných strán bez hlasovacieho práva. Rovnováhu medzi oboma inštitúciami, Radou a Komisiou, je potrebné zachovať v prípadoch, v ktorých Komisia nesie zodpovednosť (najmä pri prijímaní pracovného programu a rozpočtu) .“ Vzhľadom na požiadavku členských štátov, ktoré by mohli podporiť stanovisko Komisie v prospech užšej správnej rady v prípade, že sa zachová geografická rovnováha a vzhľadom na skutočnosť, že zloženie správnej rady navrhované Európskym parlamentom umožňuje prostredníctvom systému rotácie, aby zástupcovia všetkých členských štátov boli členmi správnej rady počas troch funkčných období (9 x 3 = 27), Komisia navrhla tento systém rotácie ako doplnok zmeny a doplnenia 66/82: „ 1. Rada ... . Zoznam zostavený Komisiou na základe návrhov členských štátov a v súlade so systémom rotácie v poradí predsedníctiev je postúpený….“ A doplnila toto ustanovenie potrebným bodom odôvodnenia: „S cieľom zabezpečiť potrebnú geografickú rovnováhu medzi členskými štátmi budú zástupcovia Rady vymenovaní podľa poradia rotácie predsedníctiev Rady.“ Komisia napokon navrhla skrátiť funkčné obdobie členov správnej rady z piatich na 3 roky, aby mohla rotácia členských štátov prebehnúť v primeranom čase. V dôsledku toho sa článok 10 ods. 2 štvrtý pododsek mení takto: „ Funkčné obdobie je tri roky a nemôže byť obnovené .“ Rada napriek navrhnutému systému rotácie odmietla túto zmenu a doplnenie a podporila znenie prijaté počas všeobecnej diskusie v júni 2005 v súlade so svojou horizontálnou pozíciou o správnych radách agentúr Spoločenstva (rozšírená správna rada s jedným zástupcom z každého členského štátu, 3 zástupcov Komisie a 3 zástupcov sociálnych partnerov a MVO bez hlasovacieho práva, ktorú dopĺňa výkonná rada pozostávajúca zo 6 členov, vzhľadom na veľkosť správnej rady. Zmeny a doplnenia 67/83 a 68/84 , ktoré sa týkajú poradného fóra: v zmene a doplnení č. 67/83 článku 12 ods. 1 sa účastníci fóra obmedzujú iba na zástupcov členských štátov, rušiac možnosť účasti 3 zástupcom MVO a sociálnych partnerov na európskej úrovni, pretože sú členmi správnej rady bez hlasovacieho práva. Komisia súhlasila, v súlade so zmenou a doplnením 66/82 o užšom zložení správnej rady, aby bolo poradné fórum obmedzené iba na zástupcov členských štátov, a zhodnotila, že účasť troch zainteresovaných strán v správnej rade je dostatočná. Zmenou a doplnením č. 68/84 článku 12 ods. 4 sa dopĺňa, že fórum pomôže riaditeľovi pripraviť ročné a strednodobé programy činností inštitútu. V súvislosti s užšou správnou radou, v ktorej nie sú zastúpené všetky členské štáty, je dôležité posilniť úlohu poradného fóra, ktoré sa skladá zo zástupcov všetkých členských štátov. Rada, ktorá podporuje zastúpenie všetkých členských štátov v správnej rade, zamietla poradné fórum obohatením úloh inštitútu o každoročné zasadnutie odborníkov členských štátov v oblasti rodovej rovnosti, pozri čl. 3 ods. 1 písm. e). Zmena a doplnenie č. 39 : touto zmenou a doplnením čl. 10 ods. 2 pododseku 2 sa ustanovuje, aby sa všetky tri inštitúcie snažili o rovnomerné zastúpenie mužov a žien a aby žiadne pohlavie nemalo v rámci správnej rady menšie zastúpenie než 40 %. Komisia prijala túto zmenu a doplnenie vzhľadom na potrebu zabezpečiť, aby rozhodnutia prijaté v rámci správnej rady odrážali potreby celej spoločnosti. Rada túto zmenu a doplnenie zamietla, zdôrazňujúc ťažkosti členských štátov pri zavádzaní tejto minimálnej hranice. Komisia vyjadrila poľutovanie nad týmto zamietnutím, ako je to uvedené vo vyhlásení priloženom k zápisnici Rady z 1. júna 2006. Zmena a doplnenie č. 26 : touto zmenou a doplnením sa do čl. 3 ods. 1 vkladá nové písm. c) o dialógu, ktorý by mal inštitút rozvíjať na medzinárodnej úrovni s organizáciami zodpovednými za podporu rodovej rovnosti. Táto spolupráca sa už ustanovuje v čl. 8 ods. 1, avšak Európsky parlament ju chcel ešte väčšmi zdôrazniť tým, že sa uvedie medzi úlohami. Spolupráca s organizáciami na medzinárodnej úrovni je dôležitá, avšak by sa nemala preháňať vzhľadom na veľkosť a rozpočet inštitútu v počiatočnej fáze jeho prevádzky. V tejto súvislosti Komisia túto zmenu a doplnenie po prepracovaní prijala, s cieľom zjednodušiť úlohu a zosúladiť ju s ostatnými agentúrami. Text by mal byť preto nahradený týmto znením podľa vzoru Európskej agentúry pre bezpečnosť a ochranu zdravia pri práci: „ zbierať informácie o otázkach rodovej rovnosti z tretích krajín a medzinárodných organizácií a sprístupňovať im takéto informácie “. Rada túto zmenu a doplnenie nepodporila, ani v znení Komisie, keďže sa domnieva, že článok 4 ods. 3 a článok 8 tento aspekt pokrývajú dostatočne. Okrem toho Rada zamietla niektoré časti týchto zmien a doplnení: Zmena a doplnenie č. 3 a 60/76 (o úlohách inštitútu): zmena a doplnenie 3 bodu 10 odôvodnenia sa skladajú z dvoch dodatkov, ktoré pridávajú textu na zrozumiteľnosti a nahrádzajú slovo „zber“ slovom „dokumentácia“ informácií a údajov, aby bolo jasné, že inštitút sa bude zameriavať na analýzu informácií a údajov zozbieraných inými inštitútmi a výskumnými centrami na úrovni členských štátov a EUROSTAT-om, čo zjavne prispeje k jeho zvýšenej pridanej hodnote. V tom istom duchu sa zmenou a doplnením č. 60/76 čl. 3 ods. 1 písm. a) rušia slová „zber, zaznamenávanie“, aby sa viac zdôraznila analýza a nie zber. Komisia tieto úpravy prijala, keďže analýza informácií si vyžaduje najskôr ich zber, hoci slovo „zber“ sa vynecháva, aby sa viac zdôraznila analýza. Dokumentácia je okrem toho vyslovene uvedená v bode 10 odôvodnenia prostredníctvom zmeny a doplnenia 3. Rada nenadviazala na stanovisko Komisie a zamietla zrušenie termínu „zber“ v bode 10 odôvodnenia a v čl. 3 zdôrazňujúc, že zber údajov je dôležitou zložkou, ktorá sa už nachádza medzi úlohami podobných agentúr. Zmena a doplnenie č. 15 : cieľom tejto zmeny a doplnenia čl. 3 ods. 1 písm. b) je posilniť spoluprácu s EUROSTAT-om a vnútroštátnymi štatistickými úradmi. Rada zamietla časť, ktorá sa týka spolupráce inštitútu s vnútroštátnymi štatistickými úradmi, pričom uprednostnila, aby sa tieto kontakty uskutočňovali výhradne prostredníctvom EUROSTAT-u. Zmena a doplnenie č. 48 : Touto zmenou a doplnením čl. 11 ods. 4 sa ustanovuje, že Rada a Európsky parlament môže riaditeľa kedykoľvek prizvať, aby odpovedal na akékoľvek otázky v súvislosti s činnosťami inštitútu. Rada zamietla časť, v ktorej sa odkazuje na Radu, s argumentom, že ak sú v správnej rade zastúpené všetky členské štáty, nie je potrebné Radu informovať. Zmena a doplnenie 61rev/77: touto zmenou a doplnením čl. 3 ods. 1 písm. c) sa vkladajú tri doplnky: - šírenie a podpora používania metodických nástrojov; zabezpečenie, aby metodické nástroje podporovali nielen politiky Spoločenstva, ale takisto vnútroštátne politiky, ktoré z nich vyplývajú, ako aj podpora integrácie rodového hľadiska vo všetkých inštitúciách a orgánoch Spoločenstva. Rada zamietla podporu používania metodických nástrojov, keďže si myslí, že to spadá pod politické orgány. 3.3. Nové ustanovenia navrhnuté Radou, ktoré zodpovedajú stanoviskám Komisie Rada veľmi pozitívne prijala návrh Komisie s výnimkou otázok súvisiacich so zložením správnej rady a poradným fórom. V prípade ostatných otázok navrhla niekoľko miernych úprav, ktorých cieľom je zlepšiť zrozumiteľnosť textu, najmä v čl. 2 (o cieľoch), v čl. 5 (vymedzenie pojmu nezávislosť inštitútu), atď. 3.4. Problémy, ktoré sa vyskytli počas prijímania spoločnej pozície Počas zasadnutia z 1. júna 2006 Rada dospela k politickej dohode o spoločnej pozícii jednomyseľne, vrátane otázky zloženia správnej rady. Komisia trvá na svojom stanovisku uvedenom v jej zmenenom a doplnenom návrhu a vyjadruje poľutovanie nad tým, že pozícia Komisie a Európskeho parlamentu v prospech užšej správnej rady bola zamietnutá. Komisia takisto vyjadrila poľutovanie nad tým, že Rada zamietla minimálnu mieru zastúpenia podľa pohlavia v správnej rade (40 %). Komisia urobila vyhlásenie v súvislosti s týmito dvoma bodmi, ktoré je uvedené v zápisnici Rady (pozri prílohu). 4. ZÁVERY Komisia domnieva, že vo svojej podstate je spoločná pozícia Rady v súlade s jej návrhom a zohľadňuje zmeny a doplnenia navrhnuté EP v prvom čítaní, ako aj zmenený a doplnený návrh Komisie. Komisia však vyjadruje poľutovanie nad tým, že sa Rada jednomyseľne vyjadrila za rozšírenú správnu radu zloženú z 31 členov a výkonnú radu zloženú zo 6 členov. Takáto ťažkopádna organizácia je neodôvodnená v prípade agentúry, ktorá bude mať 15 zamestnancov v roku 2007 (30 v roku 2013 a ročný rozpočet približne 7,5 milióna eur). Komisia sa navyše domnieva, že poradné fórum, zamietnuté Radou, by umožnilo každému členskému štátu prispievať k príprave a implementácii pracovného programu a k uvedomeniu vlastných potrieb zo strany inštitútu a ostatných členských štátov. Komisia vyjadruje poľutovanie aj nad tým, že Rada zamietla minimálnu mieru zastúpenia podľa pohlavia v správnej rade (40 %). Tieto rôzne body sa spomínajú aj vo vyhlásení Komisie priloženom k zápisnici Rady z 1. júna 2006. PRÍLOHA Rada pre zamestnanosť, sociálne veci, zdravie a spotrebiteľské záležitosti 1. - 2. júna 2006 Európsky inštitút pre rodovú rovnosť Vyhlásenie Komisie Komisia vyjadruje poľutovanie nad tým, že Rada uprednostňuje rozšírenú správnu radu, zloženú z jedného zástupcu z každého členského štátu, z troch zástupcov Komisie a troch členov bez hlasovacieho práva. Komisia s Radou nesúhlasí a podporuje správnu radu obmedzenej veľkosti. Komisia pripomína, že v súlade s legislatívnym uznesením Európskeho parlamentu zo 14. marca 2006 o návrhu na zriadenie Európskeho inštitútu pre rodovú rovnosť a najmä so zmenou a doplnením 66/82 o zložení správnej rady sa prostredníctvom jej zmeneného a doplneného návrhu [KOM(2006) 209] ustanovila správna rada zložená z trinástich členov: deviatich členov vymenovaných Radou a jedného zástupcu Komisie a troch členov bez hlasovacieho práva, ktorých by vymenovávala Komisia ako zástupcov príslušných zainteresovaných skupín. Komisia sa v súlade s uznesením Európskeho parlamentu z 1. decembra 2005 o návrhu medziinštitucionálnej dohody o rámci pre európske regulačné agentúry domnieva, že správna rada obmedzenej veľkosti by zaručila lepšie fungovanie Inštitútu pre rodovú rovnosť vzhľadom na jeho úlohy a veľkosť. Komisia tiež vyjadruje poľutovanie nad tým, že Rada neprijala návrh, aby boli všetky tri inštitúcie povinné zabezpečiť v správnej rade minimálne 40-percentné zastúpenie žien, ako aj mužov. [1]Táto možnosť sa prevzala od Európskeho úradu pre bezpečnosť potravín, založeného v roku 2002, ktorý má užšiu správnu radu s 18 členmi (14 zástupcov Rady, jediný zástupca Komisie a 3 zástupcovia zainteresovaných strán bez hlasovacieho práva).